Latvijas Zaļā partija

Latvijas Zaļā partija (LZP) ir 1990. gada 13. janvārī dibināta zaļo politiku īstenojoša, bet vienlaikus konservatīva politiska partija Latvijas Republikā. Partijas ideoloģijas pamatā ir ideja par līdzsvarotu un ilgtspējīgu sabiedrības un tautsaimniecības attīstību, kuras pamattēzes ir noformulētas LZP manifestā un programmā kā arī Riodežaneiro konferences "Dienas kārtībā XXI gadsimtam (Agenda XXI)".

Biedri 
Šobrīd partijā ir aptuveni 800 biedru, kas apvienoti 34 reģionālās nodaļās — Ādažu, Balvu, Burtnieku, Daugavpils, Garkalnes, Ikšķiles, Jēkabpils, Jūrmalas, Kuldīgas / Rendas, Ķeguma, Ķekavas, Lielvārdes, Liepājas, Ogres, Olaines, Preiļu, Rēzeknes, Riebiņu, Rīgas Ziemeļu, Rojas, Ropažu, Saulkrastu, Tukuma, Vecumnieku un Ventspils.

Par LZP biedru var būt 18 gadu vecumu sasniegušas personas, ar viena LZPs biedra rakstisku rekomendāciju. Rekomendāciju var sniegt tikai biedrs ar vismaz viena gada dalības stāžu partijā. Ja šādas rekomendācijas nav, jaunajam biedram jāiesniedz motivācijas vēstule. Uzņemšana partijā tiek apstiprināta ar Latvijas Zaļās partijas Valdes lēmumu. Partijas biedri var apvienoties nodaļās. Nodaļas minimālais biedru skaits ir septiņi biedri.

Partijas pārstāvība vēlētajās varas iestādēs

12. Saeimā 
Inese Aizstrauta, Kārlis Seržants, Artis Rasmanis, Jānis Trupovnieks, Juris Vectirāns, Valdis Kalnozols, Askolds Kļaviņš.

Valdībā 
 Kopš 2016. g. — Kučinska kabinetā (aizsardzības un veselības ministri)
 2014.-2016. gg. — Straujumas kabinetā (aizsardzības un veselības ministri)
 9.03.2004.—28.10.2004. — premjerministra postenis
 V. Birkava kabinetā — Vides aizsardzības valsts ministra postenis;
 M. Gaiļa kabinetā — Vides aizsardzības valsts ministra postenis;
 A. Šķēles pirmajā kabinetā — Vides valsts ministra postenis;
 A. Šķēles otrajā kabinetā — Vides valsts ministra postenis;
 G. Krasta kabinetā — Vides valsts ministra postenis.

Rezultāti vēlēšanās

Darbība 
Ideju par šādas partijas nepieciešamību radusiess 1. Zaļās loģikas konferencē 1989. gada rudenī. Kā iniciatori un aktīvākie partijas veidotāji sadarbojās Juris Zvirgzds, Oļegs Batarevskis, Indulis Emsis, Arvīds Ulme, Valts Vilnītis, u.c., pēc kuru iniciatīvas 1990. gada 13. janvārī tika nodibināta LZP. Dibināšanas brīdī partiju veidoja 123 biedri. 1990. bija 123 biedri, 1991. — 286 biedri, 1992. — 354 biedri, 1993. gadā pēc pārreģistrācijas — 130 biedru (daudzi Atmodas laika vides aktīvisti pārgāja citos politiskos spēkos), 1995.- 182 biedri, 1996. — 237 biedri, 1998.- 279 biedri, 1999. gadā — 315 biedri.

2001. gada 9. jūnijā Latvijas Zaļā partija tika uzņemta Eiropas Zaļo partiju federācijā.

No 2002. līdz 2022. gadam partija ietilpa politiskajā apvienībā Zaļo un Zemnieku savienība. 2022. gada 11. jūnijā LZP kongresā biedru vairākums nobalsoja par izstāšanos no apvienības, tā vietā veidojot kopīgu sarakstu ar Latvijas Reģionu apvienību, uzņēmēja Ulda Pīlēna biedrību "Apvienotais Latvijas saraksts" un Liepājas partiju, kas paziņoja par sadarbības ar ZZS pārtraukšanu.

Kopš 2003. gada Latvijas Zaļā partija bija Eiropas Zaļās partijas dibinātāja un biedrs. Izslēgta 2019. gadā maksājumu kavēšanas un pārstāvju nesūtīšana uz partijas padomes kongresiem dēl, bet pārmests arī atbalsts mazākumtautību skolu pārejai uz mācībām valsts valodā, un negatīva nostāja pret LGBT+ tiesībām.

Literatūra 
Mednis I. Partiju laiki Latvijā (1988—2002). — R.: Drukātava, 2007.  — 429.—433. lpp.

Atsauces

Ārējās saites 
 Latvijas Zaļā partija — mājas lapa

Latvijas politiskās partijas